stanford-oval/wikipedia huggingface dataset:
וילם דה סיטר
פרסים והוקרה

פרסים:
מדליית ג'יימס קרייג ווטסון (1929)
מדליית ברוס (1931)
מדליית זהב של החברה המלכותית לאסטרונומיה (1931)
נקראו על שמו:
מכתש דה סיטר (אנ') על הירח
אסטרואיד 1686 דה סיטר
נוסחת היקום דה סיטר (אנ')
מרחב דה סיטר (אנ')
מרחב אנטי דה סיטר (אנ')
שמורת דה סיטר ליחסות פרטית (אנ')
מרחב איינשטיין-דה סיטר (אנ')
ניסוי הכוכב הכפול של דה סיטר (אנ')
האפקט הגאודטי נקרא גם אפקט דה סיטר (אנ')
נוסחת דה סיטר שוורצשילד (אנ')
פרסומים

On the bearing of the Principle of Relativity on Gravitational Astronomy, 1911, Monthly Notices of the Royal Astronomical Society, Vol. 71, p. 388–415
A proof of the constancy of the velocity of light, 1913, Proceedings of the Royal Netherlands Academy of Arts and Sciences, 1913, 15 II: 1297–1298
Ein astronomischer Beweis für die Konstanz der Lichtgeschwindigkeit, 1913, Physikalische Zeitschrift, 14: 429
On the constancy of the velocity of light, 1913, Proceedings of the Royal Netherlands Academy of Arts and Sciences, 1913, 16 I: 395-396
Über die Genauigkeit, innerhalb welcher die Unabhängigkeit der Lichtgeschwindigkeit von der Bewegung der Quelle behauptet werden kann, 1913, Physikalische Zeitschrift, 14: 1267
הערות שוליים

↑  https://www.strw.leidenuniv.nl/outreach/strwarchief/WdS_inventory.pdf (אורכב 25.05.2019 בארכיון Wayback Machine)
| --- | --- |
בקרת זהויות :  NLI: 987007268246205171  PLWABN: 9811301460505606  BIBSYS: 90399049  BnF: cb12370674m (data)  BPN: 31112756  CiNii: DA06754558  GND: 118935569  ICCU: PUVV458944  ISNI: 0000 0001 1759 6136  LCCN: n88100039  MGP: 112159  NKC: kup20030000091271  NTA: 069983836  RERO: 02-A000150496  SUDOC: 083809414  VIAF: 190428276   WorldCat (עם VIAF): 190428276
ויקטור מצ'ור

| --- | --- |
ויקטור מצ'ור (שנות ה-40)
ויקטור מצ'ור (שנות ה-40)
 לידה:  29 בינואר 1913 לואיוויל, ארצות הברית
 פטירה:  4 באוגוסט 1999 (בגיל 86) סן דייגו, ארצות הברית
 מקום קבורה:  קנטקי 
 שם לידה:  Victor Joseph Maturi 
 סוגה מועדפת:  מערבון 
 מדינה:  ארצות הברית 
 תקופת הפעילות:  1939–1984 (כ־45 שנים)
 מקום לימודים:  St. Xavier High School  Kentucky Military Institute  Spencerian College 
 מספר צאצאים:  1 
 פרסים והוקרה:  מדליית המערכה האמריקנית  מדליית הניצחון במלחמת העולם השנייה  מדליית המערכה באסיה ובאוקיינוס השקט  מדליית המערכה האירופית־אפריקאית־המזרח התיכון  כוכב בשדרת הכוכבים בהוליווד 
 פרופיל ב-IMDb
 
ויקטור מֶצ'וּר (באנגלית: Victor Mature;‏ 24 בינואר 1913 – 4 באוגוסט 1999) היה שחקן קולנוע, טלוויזיה ותיאטרון אמריקאי.
קורות חיים

הוא נולד בלואיוויל, קנטקי לאב שהיה מהגר איטלקי. למד משחק בפסדינה, קליפורניה והחל להופיע בתיאטרון שם נצפה על ידי המפיק האל רוץ' שהחתים אותו על חוזה לשבע שנים.
הופעתו הראשונה בקולנוע הייתה בתפקיד קטן בסרט "The Housekeeper's Daughter" ב-1939.
ב-1941 הופיע בברודוויי במחזמר "Lady in the Dark" של קורט וייל ואיירה גרשווין לפי ספר של מוס הארט לצדו של דני קיי. לאחר מכן הוחתם בפוקס המאה ה-20 והופיע בסרטים מוזיקליים לצד בטי גרייבל וריטה היוורת'.
ב-1942 התגייס לצבא ארצות הברית ושירת במשמר החופים של ארצות הברית. לאחר מכן חידש את הקריירה שלו במערבון "קלמנטיין יקירתי", לצדו של הנרי פונדה.
ב-1947 שיחק בסרט האפל "Kiss of Death", לצדו של ריצ'רד וידמרק. המפיק ססיל ב. דה-מיל התרשם מהופעתו והחתים אותו לתפקיד הראשי של שמשון בסרט התנכ"י הענק "שמשון ודלילה", לצדה של הדי לאמאר כדלילה בשנת 1949. באותה שנה שיחק בסרט המוזיקלי "Red, Hot and Blue", לצדה של בטי האטון.
ב-1952 שיחק בבת ים השווה מיליון דולר לצידה של אסתר ויליאמס.
ב-1953 שיחק בסרט האפי שובר הקופות "הגלימה" ("The Robe"), על ראשוני הנוצרים, לצדו של ריצ'רד ברטון. הצלחת הסרט הביאה לסרט המשך בשם "Demetrius and the Gladiators", לצדה של סוזן הייוורד, שגם הוא היה שובר קופות.
ב-1959 שיחק בסרט "חניבעל" (אנ'), בתפקיד המצביא הקרתגי חניבעל.
ב-1959, בגיל 46, פרש מצ'ור מהופעות בקולנוע וטען כי מצבו הכלכלי מאפשר לו להתבטל. הוא הופיע פה ושם בתפקידים קטנים בסרטים.
בטלוויזיה הופיע במספר פרקים בסדרת הטלוויזיה "מ.א.ש". ב-1984 שיחק בסרט הטלוויזיה "שמשון ודלילה", והפעם בתור מנוח, אביו של שמשון.
מצ'ור מת בגיל 86 מלוקמיה. על תרומתו לעולם הקולנוע זכה לכוכב בשדרת הכוכבים של הוליווד.
ולדימיר ווינוביץ'

| --- | --- |

 לידה:  26 בספטמבר 1932 דושנבה, הרפובליקה הסובייטית הסוציאליסטית הטג'יקית, ברית המועצות 
 פטירה:  27 ביולי 2018 (בגיל 85) מוסקבה, רוסיה 
 מדינה:  ברית המועצות, גרמניה, רוסיה 
 מקום קבורה:  בית הקברות טרויקורובסקויה 
 שפות היצירה:  רוסית 
 סוגה:  פרוזה, מעשייה, רומן, רומן קצר, מחזה 
 יצירות בולטות:  מוסקבה 2042, הרפתקות החייל איבן צ'ונקין 
 פרסים והוקרה:  Dr. Friedrich Joseph Haass-Preis (1999)  Andrei Sakharov Prize For Writer's Civic Courage (2002)  פרס הפדרציה הרוסית (2000)  Triumph (1996)  Lev Kopelev Prize (2016)  בפסקה זו רשומה אחת נוספת שטרם תורגמה 
 
ולדימיר ניקולאייביץ' ווֹינוביץ' (רוסית: Владимир Николаевич Войнович;‏ 26 בספטמבר 1932 - 27 ביולי 2018) היה סופר ומחזאי רוסי.
חייו

ולדימיר ווינוביץ' נולד בשנת 1932 בדושנבה (טג'יקיסטן) לאב ממוצא סרבי ולאם יהודיה. אביו היה עורך של עיתון ואמו - מורה למתמטיקה. בשנת 1941 עבר עם הוריו לזפוריז'יה (אוקראינה). לאחר מלחמת העולם השנייה נדד עם משפחתו, והשתתף בפרנסתה כרועה, נגר ושרברב. בשנים 1950–1954 שירת כמכונאי מטוסים בחיל האוויר הסובייטי.
ב-1960 החל לעבור כעורך בתחנת רדיו, ובמהרה פרסם שיר על קוסמונאוטים, שהפך אותו לפזמונאי ידוע. באותה שנה פרסם את ספרו "אנו חיים כאן" (רוסית: Мы здесь живём), אשר פורסם בהמשכים בכתב העת "עולם חדש" (רוסית: Новый мир). ב-1962 התקבל כחבר מן המניין לאגודת הסופרים של ברית המועצות.
החל מסוף שנות ה-60 היה ווינוביץ' פעיל מרכזי למען השמירה על זכויות האדם ברוסיה הסובייטית, דבר אשר גרר התנגשויות עם השלטון. כתוצאה מפעילותו הפוליטית וכתיבתו הסאטירית אודות החיים בברית המועצות, נשללה ממנו ב-1974 חברותו באגודת הסופרים, וב-1980 הוא אולץ להגר מברית המועצות למערב גרמניה. אזרחותו הסובייטית נשללה בצו מיוחד. בין 1980–1992 חי בגרמניה, לאחר מכן עבר לארצות הברית. עבד ברדיו "אירופה החופשית". בשנות ה-90 חזר להתגורר ברוסיה.
ספרו הידוע ביותר הוא "הרפתקות החייל איבן צ'ונקין" והמשכו "הטוען לכס המלכות". ב-2007 כתב את חלקו השלישי של עלילות צ'ונקין - "מגורש" (Перемещённое лицо).
ספריו שתורגמו לעברית

הרפתקות החייל איבן צ'ונקין, תרגם מרוסית צבי ארד, הוצאת עם עובד, תשל"ז
הטוען לכס-המלכות: הרפתקות חדשות של החייל איואן צ’ונקין, תרגם מרוסית צבי ארד, הוצאת עם עובד, תשמ"א.
הערות שוליים

↑  מאגר הזהויות הארצי - הספרייה הלאומית, באתר aleph.nli.org.il
| --- | --- |
בקרת זהויות :  NLI: 987007269555205171  PLWABN: 9810552159605606  BIBSYS: 90051491  BNE: XX1722863  BnF: cb119286287 (data)  CiNii: DA00886705  GND: 118926624  ISNI: 0000 0000 8380 6069  LCCN: n81039702  LNB: 000104430  MusicBrainz: 6e3c7249-e540-4d11-a12f-edf5e3c4b4a0  NDL: 00459849  NKC: jn20000701915  NLA: 35666664  NLK: KAC2018N1070  NSK: 000188845  NTA: 06853289X  SELIBR: 100146  SUDOC: 027189511  VIAF: 49232847   WorldCat (עם VIAF): 49232847
ווג'אק

| --- | --- |

מראה מקורי וגנרי של ווג'אק
 הופעה ראשונה:  2009-2010
 מידע
 כינויים:  איש הרגש
 מין:  זכר
ווג'אק (בפולנית: Wojak - בפולנית, המילה נהגית "וויאק"; בתרגום חופשי "חייל" או "לוחם"), הידוע גם בשם איש הרגש (Feels Guy), הוא מם אינטרנטי. מדובר בקריקטורה פשוטה בקווים שחורים, של גבר קירח עם מבע פנים נוגה.
אף על פי שהמם לא הופיע לראשונה ב-4chan, הוא צבר פופולריות בעיקר שם.
היסטוריה

ה"ווג'אק" המוקדם ביותר המוכר כיום הוא הכינוי של משתמש פולני בלוח דובר האנגלית /int/ של מערכת פורומים מבוססת תמונות גרמנית שאבדה, קראוטצ'אן (Krautchan). אדם זה החל לפרסם את התמונה בסביבות 2010, לעיתים קרובות בליווי פריקה על כך שאין לו בת זוג והתבנית "That feel When X" יחד עם גרסאות שונות. לטענתו, התמונה הגיעה במקור ממערכת פורומים מבוססת תמונות פולנית Vichan, שם היא פורסמה בשם הקובץ "ciepła twarz.jpg" (מפולנית: 'פנים חמות').
התמונה התפשטה למערכות פורומים מבוססות תמונות אחרות, כולל 4chan, שם עד שנת 2011 צברה פופולריות תמונה של שני ווג'אקים מחבקים זה את זה תחת הכיתוב "אני מכיר את התחושה הזו אחי". פניו של ווג'אק הותאמו גם בביטוי "that feel" או "that feel when", שקוצרו לעיתים קרובות ל-"tfw".
גרסאות מאוחרות יותר קישרו את ווג'אק עם הדמות המקורית של פפה הצפרדע. היחסים בין דמויות אלו השתנו באופן משמעותי בהתאם לאמן, כאשר פפה לפעמים מספק לווג'אק חברות ופעמים אחרות מספק התעללות אלימה.
גרסאות בולטות > NPC (דמות בלי שחקן)

באוקטובר 2018, ווג'אק עם פנים אפורות, אף מחודד והבעה פנים ריקה וחסרת רגש, ששמו ווג'אק "NPC", הפך לייצוג חזותי פופולרי עבור דמויות בלי שחקן - אשר בדרך כלל הן דמויות אוטומטיות ממוחשבות בתוך משחק וידאו - המיועדות לייצג אנשים בפועל שלכאורה אינם יכולים לחשוב בעצמם או לקבל החלטות בעצמם. ווג'אק NPC, המבוסס באופן גרפי על המם Wojak, נוצר ביולי 2016 על ידי אדם אנונימי ופורסם לראשונה ב-4chan, שם הוצג הרעיון וההשראה מאחורי המם.
ווג'אק NPC זכה לשמצה באינטרנט. המם זכה להתייחסות תקשורתית, תחילה ב-Kotaku ובניו יורק טיימס, בגלל השימוש בו בפרודיה על תופעת העדר של אנשי שמאל אמריקאים. שימוש במם זה יוחס לתומכי דונלד טראמפ. כ־1,500 חשבונות טוויטר שהציגו באופן שגוי פעילים ליברלים עם מם זה כתמונת פרופיל הושעו בגין הפצת מידע שגוי בנוגע לבחירות ארצות הברית 2018.
גרסאות בולטות > Brainlet (חסר מוח)

פרסום פרצופי ווג'אק ערוכים בצורה מגוחכת עם מוח קטן במיוחד או מעוותים (המכונים כווג'אקים "חסרי מוח" או "brainlets") מיוחסת לבעלי אינטליגנציה נמוכה, והמוח הקטן מתאר זאת. וריאציה נפוצה של תמונות הנגזרות מווג'אק שפורסמו במגמה זו הם ראשים עם מוח גדול באופן לא פרופורציונלי, שנועדו לתאר אינטליגנציה גבוהה.
השימוש המוקדם ביותר במונח "brainlet" ב-4chan הוגש ללוח /sci/ (מדעים ומתמטיקה) ב-1 בדצמבר 2015 בפוסט ששואל "מתי המדע ימצא סוף סוף תרופה למנת משכל נמוכה? אני לא יודע רוצה להיות brainlet יותר".
גרסאות בולטות > Coomer (גמרן)

בנובמבר 2019, הווג'אק הגמרן (Coomer) צבר פופולריות עם הטרנד "No Nut November". הגמרן מתאר עריכה של ווג'אק חייכנית עם שיער מקריח, מוזנח וזקן לא מסודר, כדי להעלות את המודעות להתמכרות לפורנוגרפיה. הווג'אק הזה מתואר לפעמים כרזה, אך עם זרוע ימין גדולה ושרירית הנובעת מאוננות מוגזמת, כדי לייצג מישהו עם התמכרות לפורנוגרפיה. אפשר לייחס מהפופולריות של מם זה ל"נדר הגמרן", טרנד אינטרנטי ויראלי שחייב אנשים להימנע מאוננות במשך כל נובמבר, ולשנות את תמונת הפרופיל שלהם לתמונת הגמרן אם הם נכשלים.
השימוש המוקדם ביותר הוא כנראה ב-23 בדצמבר 2018, כאשר משתמש אנונימי ב-4chan פרסם תמונה של ווג'אק לא מטופח, מטופש למראה עם זקן חום צהבהב ללוח /fit/. התמונה לא זכתה לפופולריות משמעותית באתר עד שב-6 במאי 2019, משתמש אנונימי (סביר להניח שאדם אחר) ב-4chan השתמש בגרסה מורחבת שלו, בשילוב עם מספר כיתובים המתארים אדם הסובל מהתמכרות קשה לאוננות במידה גרוטסקית, ללוח /v/.
גרסאות בולטות > Doomer (אבוד)

הדומר ("אבוד") הוא וריאציה של דמות ווג'אק שהופיעה לראשונה ב-4chan. בדרך כלל התמונה מציגה ווג'אק עם כובע סרוג, לבוש בקפוצ'ון שחור ומעשן סיגריה. המקור מגלם לרוב בחורים צעירים הסובלים מדיכאון או הפרעות נפשיות שונות, התמכרות לסמים ולאלכוהול, לעיתים קרובות ניהיליסטים מיואשים או בעלי תכונות הקשורות במיזנתרופיה.
הדומר הופיע לראשונה כאשר ב-16 בספטמבר 2018, משתמש אנונימי ב-4chan פרסם את הדמות בלוח /biz/, כאשר התיאור שלה היה בחור בן 23 מדוכא מאוד, ללא תקווה להתקדמות בקריירה. הוא גם אלכוהוליסט וב"סיכון גבוה" להתמכרות לאופיואידים.
פורמט מם קשור, "נערה אבודה" (doomer girl/דומר גירל/נערת הדומר), היא דמות נקבה של הדומר אשר נוצרה בתחילת ינואר 2020 וצברה פופולריות באינטרנט, במיוחד בפייסבוק, רדיט וטוויטר. עם זאת, המקור והפוסט הראשון המדויק בהשתתפות של דומר גירל אינו ידוע. בדרך כלל התמונה מציגה ווג'אק נקבה עם שיער שחור ועיניים כהות הלובשת סוודר שחור וצ'וקר. בממים רבים, הדומר גירל בדרך כלל מקיימת אינטראקציה עם הדומר ועם דמויות אחרות ומשמשת הן לקידום והן ללעג את של הדומר המקורי.
גרסאות בולטות > Bloomer (בלומר)

הבלומר (Bloomer) הוא דמות המופצת בעיקר ב-4chan, ומייצגת אדם עם השקפה אופטימית ביותר על החיים, בדרך כלל בסוף שנות ה-20 לחייו. הדמות משמשת לעיתים קרובות בניגוד לדומר כדוגמה לאדם שעבר אורח חיים לא בריא והיה בעברו מדוכא (מעין דומר לשעבר), אך מצא שמחה ונחמה על ידי כך שלמד לאהוב ולקבל את עצמו ומצא מוטיבציה או משמעות לחייו.
הבלומר הופיע לראשונה כאשר ב-21 בספטמבר 2018, משתמש אנונימי ב-4chan פרסם תמונה של ווג'אק מאושר לבוש בקפוצ'ון כחול ללוח /pol/, עם הכותרת "הבלומר בן ה-27". התמונה הכילה כמה כיתובים המתארים את הבלומר כ"בעל נחישות בלתי ניתנת לשבירה", "רואה את העולמות הטובים יותר שהוא רוצה לבנות" ועוד. באותו שרשור, משתמש אנונימי אחר פרסם גרסה ערוכה של התמונה המקורית, והוסיף שיער לראשה של הדמות. מסיבה זאת, לעיתים הבלומר מוצג עם שיער ולעיתים כקירח.
גרסאות בולטות > Twinkjak

Twinkjak (ניצוץ-ג'אק) הידוע גם בשם doomer boy (נער אבוד), הוא פורמט מן המוצג כנער או כגבר צעיר עם שיער פרוע ולבוש בברדס שחור. המקור של הפורמט היא בציוץ בטוויטר בינואר 2020, ומשם הפורמט התפשט לאתרים אחרים, במיוחד 4chan.
ראו גם

פולנדבול - מם נוסף שמקורו בקראוטצ'אן. נוצר כדי ללעוג על המשתמש ווג'אק ומשם התפשט לעולם דובר האנגלית.
הערות שוליים

1 2 3  That Feeling When..., Bustle (באנגלית)
1 2 3  Brian Feldman, What 4chan Memes Will Go Mainstream in 2017?, Intelligencer (באנגלית אמריקאית)
1 2  Julia Alexander, The NPC meme went viral when the media gave it oxygen, The Verge, ‏2018-10-23 (באנגלית)
1 2  Brainlet, Know Your Meme
↑  E. J. Dickson, E. J. Dickson, How a New Meme Exposes the Far-Right Roots of #NoNutNovember, Rolling Stone, ‏2019-11-08 (באנגלית אמריקאית)
↑  Max Iskiev, Breaking Down the ‘Coomer Pledge’ Taking Over No Nut November 2019, StayHipp, ‏2019-11-11 (באנגלית אמריקאית)
1 2  Coomer, Know Your Meme
1 2 3 4 5  Doomer, Know Your Meme
↑  Liz Sommer, What Is A Doomer?, StayHipp, ‏2020-01-15 (באנגלית אמריקאית)
1 2 3 4  Doomer Girl, Know Your Meme
1 2 3 4 5 6  Bloomer, Know Your Meme
ויליאם פוקסוול אולברייט

| --- | --- |

ויליאם פוקסוול אולברייט, 1950
 לידה:  24 במאי 1891 קוקימבו, צ'ילה 
 פטירה:  19 בספטמבר 1971 (בגיל 80) בולטימור, ארצות הברית 
 ענף מדעי:  ארכאולוגיה, בלשנות
 מקום מגורים:  ארצות הברית
 מקום לימודים:  אוניברסיטת ג'ונס הופקינס  אוניברסיטת איווה העליונה 
 מנחה לדוקטורט:  פאול הויפט 
 מוסדות:  אוניברסיטת ג'ונס הופקינס 
 תלמידי דוקטורט:  אברהם בירן, Athanasios Chastoupis 
 פרסים והוקרה:  עמית האקדמיה האמריקאית לאמנויות ולמדעים 
 צאצאים:  Hugh Norton Albright 
 תרומות עיקריות
 חפירות בארץ ישראל, חקר מצרים וכתב יתדות, חקר תקופת המקרא
 
ויליאם פוקסוול אולברייט (באנגלית: William Foxwell Albright;‏ 24 במאי 1891 - 20 בספטמבר 1971) היה ארכאולוג, בלשן ומומחה לחרסים אמריקני. מחקריו העיקריים הם בנושאי המזרח הקדום בתקופת המקרא, מקורות מצריים וכתבי יתדות. היה אחד החשובים שבחוקרי הארכאולוגיה המקראית ונחשב בזמנו לבר-סמכא בנושא.
חייו

אולברייט, נוצרי מתודיסט, נולד בצ'ילה לזוג מיסיונרים פרוטסטנטים. בילדותו נפגעה ידו השמאלית בתאונה בחווה של סבו והיא נותרה משותקת. נישא בירושלים (1921) לד"ר רות נורטון.
קיבל תואר דוקטור מאוניברסיטת ג'ונס הופקינס (בולטימור) בשנת 1916 על תיזה בנושא אפוס המבול האשורי. בשנים 1922–1923 ניהל את בית הספר האמריקאי לחקר המזרח בירושלים. משנת 1929 ועד 1959 כיהן כפרופסור למדעי המזרח באוניברסיטת ג'ונס הופקינס. בשנת 1957 קיבל תואר דוקטור לשם כבוד מהאוניברסיטה העברית בירושלים וב-1969 קיבל את תואר יקיר ירושלים.
אולברייט ערך חפירות ארכאולוגיות ברחבי המזרח התיכון, רבות מהן בארץ ישראל, מהן ראויות לציון מיוחד החפירות שערך בגבעת שאול, תל בית מירסים (שאותה זיהה עם דביר המקראית), בית צור ובית אל. בין מחקריו הבולטים ניתן לציין את אימות מקוריותן של מגילות מדבר יהודה, חקירת חותמות למלך מתקופת חזקיהו, וחשיפה ראשונה בארץ ישראל (1923) של רוגם סמוך לירושלים.
אולברייט היה הראשון שחקר את הקשר שבין השירה האוגריתית של מלחמת בעל בים, אנומה אליש והמקרא, במאמר חלוצי משנת 1936. לשלושת אלו הוא הוסיף מקורות דומים נוספים: את פפירוס עשתרת ממצרים העתיקה, את אגדת לבו המסופוטמית ואת אגדת מלחמת אל הסער בנחש-דרקון אִילוּיׇנְקַה החתית, מקורות אפשריים למיתוס מלחמת אל הסער בים. מאז דנו חוקרי מקרא רבים בהשפעות הבבליות והכנעניות על המקרא, ובמוטיב המקראי של שלטון האל על "תהום", "התנינים הגדולים", "לוויתן נחש בריח", "לוויתן נחש עקלתון", "רהב" ועוד.
הנצחתו במדינת ישראל

על שמו נקרא מכון אולברייט למחקר ארכאולוגי(אנ') בירושלים, שלוחה של בית הספר האמריקאי לחקר המזרח. בשכונת מעלות דפנה בירושלים נקרא רחוב על שמו.
מתלמידיו

נלסון גליק
מספריו

הארכאולוגיה של ארץ-ישראל, (תרגום: אהרן אמיר), בצירוף פרק מיוחד: "המגילות הגנוזות במדבר יהודה" מאת פרופ' אלעזר ליפא סוקניק, הוצאת עם עובד, תל אביב תשי"א.
מתקופת האבן ועד הנצרות; המונותיאיזים והתהליך ההיסטורי, הוצאת אחיאסף, מהדורה שנייה - 1968.
Yahweh and the Gods of Canaan
The Archaeology of Palestine and the Bible
From the Stone Age to Christianity
The Biblical Period from Abraham to Ezra
Archaeology and religion Israel
הערות שוליים

↑  William Foxwell Albright 1891 - 1971 A Biographical Memoir
↑  מקבלי התואר יקיר ירושלים בשנים עברו
↑  נגה איילי־דרשן (2016). ודורך על במתי ים: מלחמת אל הסער בים בספרות המזרח הקדום. ספריית האנציקלופדיה המקראית, מוסד ביאליק - ירושלים, עמ' 2-8
↑  W.F. Albright Zebul Yam and Thâpiṭ Nahar in the Combat between Baal and the Sea, JPOS 16 [1936]: 17–2.
↑  ליונשטם 1969
↑  יאיר זקוביץ, לא כך כתוב בתנ"ך, מבוא, או מתי נבראו התנינים הגדולים,2004, עמ' 15-26
↑  אריה איסר ומתניה זהר. (2010). והרעב כבד בארץ: שינויי אקלים והשפעתם על ההיסטוריה של ארצות המקרא, עמ' 24
| --- | --- |
בקרת זהויות :  NLI: 987007257397805171  PLWABN: 9810617578405606  BIBSYS: 90117585  BNE: XX1180444  BnF: cb120787284 (data)  CANTIC: a11283634  CiNii: DA00955976  GND: 118644408  ICCU: RAVV084645  ISNI: 0000 0001 0860 9708  LCCN: n50041030  LNB: 000006438  NDL: 00431167  NKC: jn20000600098  NLA: 35002710  NLG: 160636  NLK: KAC201914929  NTA: 069996148  RERO: 02-A002916412  SNAC: w64b32f9  SUDOC: 027448819  Trove: 785471  VcBA: 495/126388  VIAF: 35520   WorldCat (עם VIAF): 35520
ולדימיר וייס (1989)

ולדימיר וייס (בסלובקית: Vladimír Weiss, נולד ב-30 בנובמבר 1989) הוא כדורגלן סלובקי המשחק בעמדת הקשר בסלובן ברטיסלאבה הסלובקית.
קריירת מועדונים

וייס התחיל את הקריירה שלו במחלקת הנוער של אינטר ברטיסלאבה ובהמשך הצטרף לאקדמיה של מנצ'סטר סיטי עימה זכה בגביע ה-FA לנוער לאחר ניצחון 1-3 נגד צ'לסי, כאשר וייס הבקיע את שער הניצחון. ב-28 במאי 2009 הוא ערך את הופעת הבכורה שלו בקבוצה הבוגרת כאשר נכנס כמחליף בדקה ה-71 במסגרת המחזור האחרון של עונת 2008/09 בליגה האנגלית נגד בולטון וונדרס. ב-2 בדצמבר 2009 הבקיע את שער הבכורה שלו בקבוצה הבוגרת בניצחון 0-3 נגד ארסנל במסגרת גביע הליגה. ב-17 בדצמבר 2009 האריך את חוזהו במועדון עד 2012.
ב-25 בינואר 2010 הושאל לבולטון ונדררס עד לסיום העונה, ויום למחרת ערך את הופעת הבכורה שלו בבולטון במשחק נגד ברנלי.
ב-19 באוגוסט 2010, וייס הושאל לגלאזגו ריינג'רס עד לסיום העונה, והוא העדיף אותה על פני סלטיק שגם היא הביעה עניין בשחקן. ב-22 באוגוסט 2009 ערך את הופעת הבכורה שלו בגלאזגו במשחק נגד היברניאן בו ניצחה ריינג'רס 0-3. הוא הבקיע את השער הראשון שלו בריינג'רס בניצחון 4-1 בבית נגד מאת'רוול. חמישה ימים לאחר מכן הוא ערך את הופעת הבכורה שלו בליגת האלופות במשחק נגד נגד ולנסיה. ב-26 בדצמבר 2010 הוא נבחר לאיש המשחק בניצחון הליגה נגד מאת'רוול. ב-15 בינואר 2011, וייס הבקיע צד ראשון בקריירה בניצחון 0-4 נגד המילטון אקדמיקל. בתום העונה זכה עם המועדון באליפות וגביע הליגה, שני התארים הראשונים בקריירה שלו כשחקן בוגרים.
ב-29 באוגוסט 2011 הושאל לאספניול הספרדית. ב-20 בדצמבר 2011 הבקיע את שער הבכורה שלו עבור אספניול בניצחון 2-4 נגד סלטה ויגו במסגרת גביע המלך הספרדי. את העונה סיים וייס עם 13 כרטיסים צהובים, יותר מכל שחקן אחר בליגה.
ב-3 באוגוסט 2012 עזב את מנצ'סטר סיטי באופן סופי וחתם בפסקארה האיטלקית תמורת 1.8 מיליון אירו. הוא ערך את הופעת הבכורה שלו בפסקארה בהפסד 3-0 לאינטר מילאנו. ב-26 בספטמבר הבקיע את שער הבכורה שלו בניצחון 0-1 נגד פלרמו. בתום העונה ירדה פסקארה לסרייה ב' ווייס עזב את המועדון.
ב-28 ביוני 2013 חתם באולימפיאקוס ל-3 שנים. ב-1 בספטמבר 2013 הוא הבקיע את שער הבכורה שלו במועדון במשחק נגד לבדיאקוס. ב-17 בספטמבר 2013 הבקיע את שער הבכורה שלו בליגת האלופות בהפסד 4-1 נגד פריז סן-ז'רמן. השער הזה זכה בתואר שער המחזור הראשון בשלב הבתים של ליגת האלופות.
ב-26 בינואר 2014 חתם בלחוויאה הקטרית תמורת 4 מיליון אירו. המעבר של וייס לליגה הקטרית התקבלה באופן קשה על ידי אוהדי אולימפיאקוס שאף כינו אותו "Wei$$". ב-31 בינואר 2014 הוא ערך את הופעת הבכורה שלו במדי לחוויאה נגד מועיית'ר. ב-4 בפברואר 2014 הבקיע את שער הבכורה שלו במדי לחוויאה נגד אל-גארפה.
ב-16 בפברואר 2020, וייס חתם בסלובן ברטיסלאבה מליגת העל הסלובקית.
קריירה בינלאומית

ב-12 באוגוסט 2009 וייס ערך את הופעת הבכורה שלו בנבחרת סלובקיה במשחק ידידות נגד איסלנד שהסתים בתיקו 1-1. הוא נמנה בסגל הנבחרת לקראת מונדיאל 2010. ב-29 בפברואר 2012 הבקיע את שער הבכורה שלו בנבחרת בניצחון 1-2 נגד תוניסיה.
תארים

אליפות סקוטלנד: 2010/2011
גביע הליגה הסקוטי: 2011
אליפות קטר: 2013/2014, 2014/2015
אליפות סלובקיה: 2019/2020, 2020/2021, 2021/2022, 2022/2023
הגביע הסלובקי בכדורגל: 2019/2020, 2020/2021
וילם דה קונינג

| --- | --- |

דה קונינג בסטודיו שלו ב-1961
 לידה:  24 באפריל 1904 רוטרדם, הולנד 
 פטירה:  19 במרץ 1997 (בגיל 92) איסט המפטון, ניו יורק, ארצות הברית 
 שם לידה:  Willem de Kooning 
 מקום לימודים:  אקדמיית וילם דה קונינג (1922)  Grand Central School of Art 
 תקופת הפעילות:  1916–1997 (כ־81 שנים) 
 תחום יצירה:  ציור 
 זרם באמנות:  אקספרסיוניזם מופשט, ציור פעולה 
 יצירות ידועות:  Woman III, Woman I, Seated Woman on a Bench 
 פרסים והוקרה:  המדליה הלאומית לאומנויות (1986)  פרס טאלנס (1968)  פרימיום אימפריאל (1989)  מדליית החירות הנשיאותית (1964)  פרס מקס בקמן (1984)  טבעת הקיסר של גוסלאר (1984)  מדליית לוגן לאמנויות (1951)  עמית האקדמיה האמריקאית לאמנויות ולמדעים 
 בן או בת זוג:  איליין דה קונינג (1943–1989) 
 חתימה:   
 
וילם דה קונינג
וילם דה קונינג (באנגלית: Willem de Kooning;‏ 24 באפריל 1904 – 19 במרץ 1997) היה צייר אמריקאי, אחד מהאמנים הבולטים של האקספרסיוניזם המופשט.
ביוגרפיה

וילם דה קונינג נולד ב-24 באפריל 1904 למשפחה ממעמד הפועלים ברוטרדם שבהולנד. הוריו התגרשו כשהיה בן 3. בגיל 12 החל לעבוד כשוליה בחברה שעסקה בעיצוב אמנותי. הוא לקח שעורי ערב באומנות באקדמיה לאמנויות חזותיות ברוטרדם (שהייתה אז חלק מ"האקדמיה לאמנויות חזותיות ומדעים טכניים", והיום נקראת על שמו, "אקדמיית וילם דה קונינג (אנ')"). ב-1926 הסתנן לאנייה ששטה לארגנטינה כנוסע סמוי, וירד ממנה כשעגנה לחופי וירג'יניה, ארצות הברית. ב-1927 עבר לניו יורק.
דה קונינג החל לעבוד כאמן, ולהשתלב בקהילת האמנים בניו יורק שזכתה לכינוי אסכולת ניו יורק. ציירים נוספים בקבוצה זו כללו את ג'קסון פולוק, לי קרסנר, פרנץ קליין, ארשיל גורקי, מארק רותקו, הנס הופמן, אדולף גוטליב, רוברט מאת'רוול וסטיוארט דייוויס. ב-1938 פגש את רעייתו לעתיד, האמנית איליין דה קונינג, עמה התחתן ב-1943. נישואיהם ידעו עליות ומורדות, וב-1957 נפרדו, אף שלעולם לא התגרשו, ובסופו של דבר התאחדו בשנית ב-1976.
נפטר בביתו באיסט המפטון (אנ') שבלונג איילנד, ניו יורק ב-19 במרץ 1997.
יצירתו

דה קונינג היה בין הציירים הפוריים ביותר של האקספרסיוניזם המופשט. ברבים מציוריו, במיוחד בסדרה של ציורי נשים, ניכרת נסיגה מעקרונות ההפשטה המוחלטת באמצעות שילובם של מוטיבים פיגורטיביים. סדרה זו עוררה עניין בשל אופן השילוב בין סגנונות ציור שונים כשהוצגה בשנות החמישים. ביצירות אלה ניכרה השפעה של סגנונו של פיקאסו באופן שבו הוצגו דמויות הנשים והיחס בינן לבין הרקע המצויר.
ב-1953 שכנע רוברט ראושנברג בן ה-27 את דה קונינג להעניק לו ציור, כדי למוחקו. פעולת המחיקה לקחה לראושנברג חודשיים. העבודה הקרויה "ציור מחוק של דה קונינג (אנ')" מוצגת במוזיאון לאמנות מודרנית של סן פרנסיסקו (אנ') (SFMOMA).
כמה מציוריו של דה קונינג נמכרו במאה ה-21 במחירי שיא הממקמים אותם ברשימת מכירות הציורים היקרות ביותר. בנובמבר 2006 מכר דייוויד גפן את הציור "אישה 3 (אנ')" ב-137.5 מיליון דולר, מעט פחות ממחיר השיא לציור באותו הזמן, 140 מיליון דולר. בספטמבר 2015 מכר גפן ציור אחר של דה קונינג, "מחלף", בכ-300 מיליון דולר, שהיה המחיר הגבוה ביותר ששולם עבור ציור, עד שהשיא נשבר עם מכירת "מושיע העולם" של לאונרדו דה וינצ'י ב-450 מיליון דולר בנובמבר 2017. מחיר השיא של ציור של דה קונינג במכירה פומבית הושג בנובמבר 2016, עבור הציור "ללא שם מספר 25", בכריסטי'ס בניו יורק.
גלריה

אישה (1944)
אישה (1952–1953)
ראו גם

אקספרסיוניזם מופשט
הבחירות לרשויות המקומיות בישראל (2003)

| --- | --- |
 28 באוקטובר 2003
 → 1998 2008 ← 
הבחירות לרשויות המקומיות בישראל התקיימו בפעם השתים עשרה ב-28 באוקטובר 2003.
מערכת הבחירות ביישובים השונים > אבו גוש

המועמד סלים ג'בר (54.11%) ניצח את המועמד יוסף איברהים (45.89%) בבחירות לראשות העיר. בבחירות למועצת העיר, רשימתו של איברהים זכתה ביותר קולות אך למספר מנדטים שווה כמו זאת של גבר (4 מנדטים כל אחד). רשימה נוספת זכתה במנדט אחד.
הרכב מועצת העיר:
אבו גוש המאוחדת- בראשות יוסף איברהים- 4 מנדטים
הפיתוח והשוויון- בראשות סלים גבר- 4 מנדטים
הרשימה לשינוי וקידום- מנדט אחד
מערכת הבחירות ביישובים השונים > אבן יהודה

רב-גונדר בדימוס, עמוס עזאני (69.85%) גבר על המועמדת שמולו, קרן כצמן (30.15%) ואחרי שהמועמד אברהם הררי, פרש מהתמודדות לראשות העיר.
הרכב מועצת העיר:
בדרך אחרת עם עמוס עזאני- 4 מנדטים
קרן כצמן לראשות המועצה (כן)- 2 מנדטים
הליכוד בראשות אברהם הררי- 2 מנדטים
אבן יהודה שלנו (המפד"ל)- מנדט אחד
רשימות שינוי, ש"ס ואבן יהודה אחת לא עברו את אחוז החסימה.